Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 597/13/3309	Trenčín, 10.12.2013
EEČ : 2-28-3-2013

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestné stíhanie proti obvinenému XXXXX, narodenému  XXXXX XXXXX XXXXX trvale bytom XXXXX XXXXX číslo XXXXX ktoré bolo uznesením povereného príslušníka Obvodné oddelenie PZ XXXXX sp. zn. XXXXX podľa § 199 odsek 1 Trestného poriadku začaté a súčasne podľa § 206 odsek 1 Trestného poriadku vznesené obvinenie pre prečin nebezpečné vyhrážanie podľa § 360 odsek 1 odsek 2 písmeno a) Trestného zákona na tom skutkovom základe, že dňa 26.05.2013 v čase okolo 11.00 h v meste XXXXX pred obytným domom na ul. XXXXX XXXXX XXXXX č. p. XXXXX po tom, ako si zobral z kuchyne svojho bytu kuchynský nôž s umelou rúčkou čiernej farby o dĺžke čepele17 cm, podišiel k pootvorenému oknu kuchyne prízemného bytu suseda XXXXX, nar. XXXXX, trvalo bytom XXXXX, XXXXX XXXXX XXXXX č. XXXXX nachádzajúceho sa v kuchyni a začal sa mu vulgárne vyhrážať zabitím, čo zdôraznil prineseným kuchynským nožom ktorý držal v pravej ruke nad hlavou s čepeľou namierenou na poškodeného, načo XXXXX z obavy o svoj život a zdravie zavolal z vonku do vnútra bytu svoju manželku a dve maloleté deti kde sa uzamkli, takže mu nespôsobil žiadne zranenie a ihneď privolali hliadku OO PZ XXXXX, 

lebo obvinený nebol v čase činu pre nepríčetnosť trestne zodpovedný

Odôvodnenie:
	Uznesením povereného príslušníka PZ Trenčín sp. zn. XXXXX zo dňa 03.07.2013 bolo podľa § 199 odsek 1 Trestného poriadku začaté a súčasne podľa § 206 odsek 1 Trestného poriadku vznesené obvinenie pre prečin nebezpečné vyhrážanie podľa § 360 odsek 1 odsek 2 písmeno a) Trestného zákona, ktorého sa dopustil tak, ako je vyššie uvedené. 
	
V priebehu skráteného vyšetrovania poverený príslušník PZ uznesením podľa § 143 odsek 1 Trestného poriadku zo dňa 11.09.0213 pribral do konania znalcov z odboru zdravotníctvo a farmácia - odvetvie psychiatria „Centrum duševného zdravia, s.r.o.“ za účelom vyšetrenia duševného stavu obvineného, pričom po vypracovaní znaleckého posudku zo záverov znalcov vyplynulo, že obv.  XXXXX v súčasnosti trpí a aj v čase spáchania skutku trpel duševnou chorobou v pravom slova zmysle a jedná sa o reziduálnu schizofréniu s postprocesuálnym defektom, teda obvinený XXXXX je duševne chorý a o prejavoch svojej duševnej choroby nevie. Ďalej znalci konštatovali, že obvinený v dôsledku duševného ochorenia vedel rozpoznať protiprávnosť svojho konania v miere podstatne, forezne významne zmenšenej, toto svoje konanie však nemohol ovládať, pričom schopnosť obvineného zdravo chápať zmysel trestného konania je chorobne zmenená a na záver skonštatovali, že zo psychiatrického hľadiska je pobyt obvineného na slobode za nebezpečný a doporučili uložiť ochranné psychiatrické liečenie ústavnou formou.

Podľa § 215 odsek 1 písmeno e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Zhrňujúc vyššie uvedené skutočnosti  a s poukazom na ustanovenie § 215 odsek 1 písmeno e/ Trestného poriadku bolo potrebné rozhodnúť tak, ako to je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka